Diari Oficial de la Generalitat Valenciana


Sumari del DOGV 511, del 23-01-1987 (1987/807970)

DECRET 46/1986, de 30 de desembre, del President de la Generalitat Valenciana, pel qual es convoquen ajuts a la investigació a instància de la Comissió de la Generalitat Valenciana per a la Commemoració del V Centenari del Descobriment d'Amèrica.
------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1986/12/30/46**

### Versions

 Text inicial: 23/01/1987 - Actualitat 

### Dades del document

Número de DOGV
:   511

Data del DOGV
:   23-01-1987

Secció del DOGV
:   DISPOSICIONS GENERALS

Número del document
:   1987/807970


Data del document
:   30-12-1986

Organisme emissor
:   Presidència de la Generalitat

Tipus de document
:   Decret

Correcció d'errades

![](assets/imgs/icones/ico_informacio.svg)

Els textos consolidats de les normes són de caràcter informatiu i no tenen valor jurídic.

Decret 46/1986, de 30 de desembre, del Presidente de la Generalitat Valenciana, pel qual es convoquen ajuts a la investigació a instància de la Comissió de la Generalitat Valenciana per a la Commemoració del V Centenari del Descobriment d'Amèrica.  
  
La Comissió de la Generalitat Valenciana per al V Centenari del Descobriment d'Amèrica ha proposat la concessió de diferents ajuts a la investigació per tal de fer els vincles més estrets i establir nous lligams d'unió entre la Comunitat Valenciana y la Comunitat Iberoamericana de Nacions.  
  
Fent ús de les facultats que em confereixen l'article 15 de la Llei 15/1985, de 30 de desembre, de Pressupostos de la Generalitat Valenciana per a l'any 1986, i l'article 3 del Decret del Consell 152/1985, de 4 d'octubre, pel qual s'aprova el Reglament Orgànic i Funcional de la Presidència, en el qual s'estableix que el President de la Generalitat Valenciana, assumeix les funcions establertes en l'article 35 de la Llei 5/1983, de 30 de desembre, de Govern Valencià,  
  
DECRETE:  
  
Article primer  
  
La Presidència de la Generalitat Valenciana, a través de la Comissió de la Generalitat Valenciana per al V Centenari del Descobriment d'Amèrica i per tal de promoure i estimular els estudis i les investigacions sobre les relacions històriques i actuals valenciano-americanes, ha decretat de fer pública aquesta convocatòria d'ajuts a la investigació, que s'inclou com annex d'aquest Decret.  
  
Article segon  
  
La dotació d'aquests ajuts se sufragarà mitjançant l'aplicació 02.90.547.9.165 del Pressupost de la Generalitat Valenciana per a l'any 1986, per una quantia màxima de vuit milions de pessetes (8.W0.000 de Pta.).  
  
DISPOSICIO FINAL  
  
Aquest Decret entrarà en vigor el mateix dia de la publicació en el Diari Oficial de la Generalitat Valenciana.  
  
València, 30 de desembre de 1986.  
  
El President de la Generalitat,  
  
JOAN LERMA I BLASCO  
  
ANNEX  
  
Bases de la convocatòria de diferents ajuts a la investigació de la Comissió de la Generalitat Valenciana per al V Centenari del Descobriment d'Amèrica  
  
1. Temàtica.  
  
Els treballs hauran de versar sobre temes d'interés que impliquen el territori de l'actual Comunitat Valenciana i els països de les antigues possessions colonials hispàniques, tant en períodes històrics com en l'actualitat.  
  
2. Candidats.  
  
Podran optar a aquests ajuts totes aquelles persones o equips investigadors que treballen en l'esmentada temàtica.  
  
3. Sol·licituds i documentació.  
  
Les sol·licituds s'hauran d'adreçar al President de la Comissió, Palau de la Generalitat, Plaça de Manises, de València, per qualssevol del mitjans establerts en l'article 66 de la Llei de Procediment Administratiu.  
  
En les sol·licituds hom haurà de fer constar:  
  
3.1. Títol del projecte.  
  
3.2. Nom de l'Investigador o dels membres de l'equip investigador.  
  
3.3. Calendari previst del treball, la data màxima del qual no podrà excedir del 31 de novembre de 1987.  
  
3.4. Pressupost alfarrassat i distribució d'aquest, que no podrà excedir d'1.000.000 de pessetes anuals.  
  
3.5. Curriculum de l'investigador o investigadors i altres documents que es consideren escaients.  
  
3.6. Cas que el candidat no puga presentar un currículum investigador, haurà de ser avalat amb una carta de presentació de persona de reconegut prestigi en el camp l'investigació corresponent.  
  
Les sol·licituds hauran de presentar-se en el termini improrrogable de 30 dies hàbils a partir de l'endemà de la publicació d'aquest Decret en el Diari Oficial de la Generalitat Valenciana.  
  
4. Resolució.  
  
4.1. El jurat avaluador l'integrarà:  
  
President: El President de la Comissió.  
  
Vocals: El Director General d'Ensenyaments Universitaris i Investigació, el Coordinador del programa d'investigació i dues persones de reconegut prestigi proposades pel Ple de la Comissió.  
  
Secretari: El Secretari de la Comissió, que no intervindrà en les deliberacions ni en les votacions.  
  
4.2. El jurat avaluador podrà atorgar la quantitat sol·licitada, reduir-la o declarar no pertocant l'adjudicació dels ajuts. Així mateix, si el nombre i la qualitat dels projectes és tal que algun dels presentats no pogués optar a cap ajut, malgrat el seu interès el jurat podrà emetre un informe favorable que haurà de ser considerat en una convocatòria futura.  
  
4.3 La proposta d'adjudicació s'haurà de formular abans de 15 dies a partir del termini final de presentació i serà notificada a tots els candidats.  
  
5. Lliurament dels ajuts.  
  
Els ajuts es faran efectius en els terminis següents:  
  
- Un terç quan es presente un guió o esquema comprensiu del treball a realitzar on s'especifiquen les fonts que hi serveixen.  
  
- Un segon terç quan presente un informe o memòria justificativa d'haver realitzat almenys la meitat del treball.  
  
- L'últim terç quan es faça el lliurament previ del treball definitiu.  
  
6. Drets de publicació.  
  
La Comissió es reserva els drets preferents de publicació del treball en el termini de dos anys des del seu lliurament.  
  
7. Condicions dels ajuts.  
  
Els treballs objecte d'aquests ajuts hauran de ser inèdits i no gaudir de cap altra beca o ajut econòmic d'entitats públiques i privades.


Còpia Permalink ELI